Ir-Regolament tal-Kunsill (KE) Nru 1456/2001
tas-16 ta' Lulju 2001
li jemenda r-Regolament (KE) Nru 2549/2000 li jwaqqaf miżuri tekniċi addizzjonali għall-irkuprar ta' l-istokk tal-bakkaljaw fil-Baħar Irlandiz (Diviżjoni ICES VIIa)
IL-KUNSILL TA' L-UNJONI EWROPEA,
Wara li kunsidra t-Trattat li jwaqqaf il-Komunità Ewropea, u b'mod partikolari l-Artikolu 37 tiegħu,
Wara li kunsidra l-proposta tal-Kummissjoni [1],
Wara li kunsidra l-opinjoni tal-Parlament Ewropew [2],
Wara li kunsidra l-opinjoni tal-Kumitat Ekonomiku u Soċjali [3],
Billi:
(1) Il-kondizzjonijiet preskritti fir-Regolament (KE) Nru 2549/2000 [4] huma maħsuba sabiex jiżguraw li s-selettività ta' apparat tas-sajd użat fil-baħar Irlandiz huma tali li ftit bakkaljaw żgħir jinqabad.
(2) L-Artikolu 2(1) u (2) jistipula li m'huwiex permess li tintuża kull xibka rmonkata ta' qrib il-qiegħ barra minn xbieki tat-tkarkir li jinkorporaw mogħdija għall-bakkaljaw jew estensjoni magħmulha kompletament jew parzjalment minn materjali multiplu ta' spag ta' l-ixbieki u kull xibka rmonkata ta' qrib il-qiegħ barra minn xbieki tat-tkarkir li jinkorporaw mogħdija fit-tarf għall-bakkaljaw u/jew biċċa miżjuda li l-ħxuna ta' l-ispag tagħha tkun aktar minn 6 mm.
(3) Madankollu, parir xjentifiku riċenti jaqbel ma' l-opinjoni tas-sajjieda li cod-end u/jew biċċa żejda magħmulha minn spag doppju ta' ħxuna mhux aktar minn 4 mm huma teknikament ekwivalenti għal cod-end u/jew il-biċċa estensjoni kif imfissra preżentament.
(4) Hemm il-ħtieġa fir-rigward ta' xi ftit sajjieda li jużaw cod-ends magħmulha minn spag doppju.
(5) L-Artikolu 3 tar-Regolament kurrenti jirreferi għall-kondizzjonijiet li huma rilevanti biss matul l-2000 u għandu għalhekk jinbidel minn dispożizzjonijiet li jippreskrivu l-emendi meħtieġa.
(6) Ir-Regolament (KE) Nru 2549/2000 għandu għalhekk jiġi emendat,
ADOTTAT DAN IR-REGOLAMENT:
Artikolu 1
L-Artikolu 3 tar-Regolament (KE) Nru 2549/2000 għandu jkun mibdul b'dan li ġej:
"Artikolu 3
Minkejja l-kondizzjonijiet preskritti fl-Artikolu 2(1) u (2), meta s-sajd isir b'apparat ta' l-irmonk fil-Baħar Irlandiz, għandu jkun permess l-użu ta' kull cod-end u/jew biċċa miżjuda magħmulha minn materjal ta' spag doppju ta' l-ixbieki li l-ħxuna ta' kull barma indivdwali tagħha ma teċċedix l-4 mm."
Artikolu 2
Dan ir-Regolament għandu jidħol fis-seħħ fil-ġurnata ta' wara li jiġi pubblikat fil-Gurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-16 ta' Lulju 2001.